 जदके इस गल्लै दे सामने रक्खने इच ओह नकाम होई गे जे सबूरी मतदान प्रक्रिया शा मती गिनतरी च लोक दूर बी हे।  किश तेह बी हे जिनें अपने मतें दा इस्तेमाल एह साबत करने लेई कीता जे कश्मीर दी समस्या दे हल शा चुनाएं दा कोई लैना-देना तेईं ऐ ते चुनाएं छड़े शासन लेई न।  इत्थें इक गल्ल लोकतांत्रिक परंपरा दी ऐ तां जिन्ना बेहतर उस्सी गलाया जंदा ऐ उन्नी बेहतर ओह ऐ नेई।  बिजन शैंका दे रिआसता दे लोकें गी लोकतंत्र ते उंदे मौलिक अधिकार पिछले तकरीबन छे दहाके थमां नेईं थोआ करदे न।  वोहरा ने अपने संबोधन इच गलाया जे समाधान ते गल्लबात गै दऊं बेहतर रस्ते न जेहदे कन्नै मामलें दा हल्ल तुप्पेआ जाई सकदा ऐ ते एह गल्ल सच्ची ऐ।  ब गल्लबात ते समाधान जनेही कोशशें गी रंभ करने लेई नमीं दिल्ली हुन तोड़ी लोकें दी वाज गी दबाने गित्तै हुन तोड़ी केह् कीता ऐ?  इत्थें तोड़ी जे चुनाएं दी निश्पक्खता बी शैंका दे घेरे च ऐ।  चुनाएं दे बहिश्कार दे आहवान परैंत घोशत ते अघोशित कर्फ्यू लाइयै लोकें दे बाहर औने-जाने पर प्रतिबंध लाई दित्ता गेआ हा ते कन्नै गै मती गिनतरी व राजनीतिज्ञें गी बी सख्त कनूनें तैह्‌त जेला इच बंद करी दित्ता गेआ हा।  राज्यपाल ने अपने संबोधन इच मानवाधिकार हनन गी लेइयै ‘जीरो टालरेन्स’ दा पुराना राग बजाया ते लोकें दे मौलिक अधिकारें ते अजादी प्रति मौखिक सेवा गै दित्ती।  जदुआं दा नमीं सरकार ने कार्यकाल सांभेआ ऐ मानवाधिकार हनन दे मामलें इच बाद्धा होआ ऐ ते केंद्र ते राज्य सरकारा एफएसपीए ते पीएस जनेह सख्त कनूनें गी टाह्‌ने ते सुरक्षाबलें गी घट्ट करने दे अपने सुझाएं गी लाग्गू करने इच नकाम साबत होइयां न।  कर्फ्यू लाइयै, जनबैठकां गी प्रतिबंधित करियै, सख्त कनून लागू करियै ते नेताएं गी प्रशासन पास्सेआ फगड़ियै, लोकें दी अजादी गी कुचलेआ जा करदा ऐ। 